Un autocar românesc a fost atacat cu pietre, într-o parcare din Budapesta, iar unul dintre geamurile mașinii a fost spart. Potrivit șoferului autocarului și proprietarului firmei de transport, totul s-a întâmplat în noaptea de vineri spre sâmbătă.

Publicat pe 01.12.2018 la 12:42 Actualizat pe 03.12.2018 la 11:25

În noaptea de vineri spre sâmbătă, autocarul a fost parcat lângă stadionul din Budapesta, iar din motive încă necunoscute, luneta a fost spartă.

(Actualizare): Autocarul cu numere de înmatriculare de Vâlcea transporta 48 de persoane, dintre cinci adulţi însoţitori şi 43 de copii. În momentul incidentului însă, nimeni nu se afla în mașină.

Un autocar românesc a fost atacat cu pietre, într-o parcare din Budapesta, iar unul dintre geamurile mașinii a fost spart. Potrivit șoferului autocarului și proprietarului firmei de transport, totul s-a întâmplat în noaptea de vineri spre sâmbătă.

Şoferul autocarului a observat că geamul era spart abia dimineață.

"Nu era nimeni în autocar când s-a întâmplat şi nu a fost nimeni rănit. Dar până la Râmnicu Vâlcea o să mergem aşa cu geamul spart", a declarat pentru Observator.TV una dintre însoţitoare.

Totul s-a întâmplat în timp ce elevii români se aflau într-o excursie și erau însoțiți de cinci adulți.

"Autocarul a fost parcat peste noapte în parcarea de la stadion, alături de mai multe autocar. În această dimineaţă, la ora 09.45 (ora Ungariei), am fost sunat de şoferul autocarului ce ajunsese la parcare şi urma să meargă să îşi preia grupul. El a găsit autocarul cu luneta spartă, fără ca din interiorul autocarului să lipsească ceva. Probabil a fost o glumă proastă a vreunui grup de petrecăreţi sau o manevră greşită a vreunui alt autocar ce a parcat în spate. Nicidecum nu a fost atacat cu pietre pe un bulevard din Budapesta", a declarat Cătălin Balaiban, administratorul firmei de transport care deţine autocarul.

Potrivit unor călători, geamul autocarului a fost deja schimbat, astfel că elevii nu se vor întoarce acasă în frig.

Notă: Titlul și conținutul articolului au fost actualizate în urma primirii unor noi informații, pentru a reflecta cu acuratețe evenimentul.